́дуще у̀бо ва́съ вои́стину и по сме́рти живы́хъ су́щихъ, къ ва́мъ припа́даемъ и ва́мъ мо́лимся:моли́теся ѡ на́съ всеси́льному бг҃у, ѡ по́льзѣ ду́шъ на́шихъ, и испроси́те на́мъ вре́мя на покая́ніе, да невозбра́ннѡ пре́йдемъ ѿ землѝ на нб҃о, ѿ мыта́рствъ же го́рькихъ, бѣсѡ́въ возду́шныхъ князе́й и ѿ вѣ́чныя му́ки да изба́вимся, и нбс̑нагѡ црс̑твія наслѣ̂дницы да бу́демъ со всѣ́ми пра́ведными, ѿ вѣ́ка угоди́вшими гдс̑у на́шему іи҃су хрс̑ту̀:єму́же подоба́етъ вся́кая сла́ва, че́сть и поклоне́ніе, со безнача́льнымъ єгѡ̀ ѻц҃е́мъ, и съ прест҃ы́мъ и бл҃ги́мъ и животворя́щимъ єгѡ̀ дх҃омъ, ны́нѣ и при́снѡ и во вѣ́ки вѣкѡ́въ